
CE 

PROCLIVITAS.  PROPHYLAXIS. 

A remotissimis  temporibus,  ad  hunc  usque 
diem,  in  hac  sicut  et  in  aliis  regionibus,  ad 
phthisin  pulmonum  debellandam,  medicina 
parum  feliciter  adhibita  est ; etsi  autem  ars  sa- 
lutifera, ad  hanc  hydram  conterendam  non- 
dum par  fuerit,  medici  tamen  in  usu  artis 
probe  versati,  vires  hostis  vitam  aegri  obsi- 
dentis, imminuendi  spe  consolantur.  Consi- 
lium igitur  est  tempus,  discriminis  sane  ple- 
num, quo,  regimen  morbo  huic  gravissimo, 
aut  remedium,  aut  vim  afferat,  prout  rite  vel 
perperam  institutum  fuerit,  perpendere. 

Quanquam  nulla  aetas,  corporis  ve  habi~- 

- * 

tus  phthiseos  impetu  prorsus  immunis  sit*  cer-' 
ta  aetate,  certoque  corporis  habitu,  homines 
quosdam  ei  magis  obnoxios  fieri,  medicos 
neutiquam  latet.  Cum  iniens  phthisis  ad 
morbos  acutos  pertineat,  et  eo  vitae  tempore, 
quo'  plenitudo  arteriarum  hujuscemodi  malis 
maxime  favet,  prodire  soleat ; inde  fit  ut  ab 
anno  aetatis  decimo  octavo  ad  trigesimum 
quintum  saepissime  adoriatur. 

Corporis  statura  gracilis  et  procera,  pec- 
tus angustum,  collum  longum,  cutis  alba  et 
'mollis,  tunica  adnata,  praeter  solitum  nitida, 
vox  clara  et  tenuis,  fibrae  musculares  ad  quas- 
libet commotiones  suscipiendas  pronae,  sensus 
acriores,  et  summa  ingenii  alacritas,  statum 
corporis  ad  phthisin  maxime  propensum  de- 
notant. Hae  corporis  proprietates  congenitae, 
aut  in  foetum  impressae,  proclivitatem  huic 
morbo  haereditariam  praebent. 

Vires  corporis  nimis  cito  exhaustae; 
spirandi  difficultas  ex  ascensu  acclivi,  vel  iti- 
neribus- asperis,  vel  aeris  statu  nimium  tenui, 

nimiave  cibi  ingurgitatione  proveniens ; hae- 
morrhagiae e naribus,  vel  sanguinis  exspuitio, 
exercitationi  modicae,  vel  aeri  nimis  calido 
superveniens,  non  solum  corpus  phthisi  ob- 
noxium, se.d  ipsius  morbi  adventum  plane 
testantur. 

Cum  corpus  plenum  incrementum  jam 
adeptum  est,  et  arteriae  viribus  quibus  dis- 
tenduntur haud  amplius  cedunt,  dum  venae 
majori  vi  solito  renituntur,  non  perdifficile 
erit  intellectu,  quamvis  -eadem  sanguinis  co- 
pia remaneat,  et  cordjs  vires  haud  multum 
auctae  fuerint,  plethoram  fugacem  fieri,  quae 
tamen  haemorrhagiis  sponte  obortis,  brevi 
plerumque  tollitur.  Haec  enim  vasorum  ple- 
nitudo, modo  valetudo  caeterum  bona  fuerit, 
et  nulla  adsit  proclivitas  ad  phthisin,  novis 
vasis  evolutis,  et  minore  venarum  renixu,  sine 
ullo  sanitatis  detrimento  evanescet. 

Haud  inutile  prorsus  erit  hoc  loco  notare, 
plethoram  arterialem  in  provectiore  aetate 
sponte  submoveri,  prout  venarum  renixus  tol- 
luntur, et  libramen  inter  vasa  haemataphora 

stabilitur.  Porro  hic  narrare  licet  mutationem 
quam  subit  corpus  prout  homo  in  longitudi- 
nem exporrigi  desinit,  et  in  latitudinem  eva- 
dit. 


In  ea  sum  sententia,  an  recte,  nescio,  ra- 
tionem qua,  elongationes  et  extensiones  late- 
rales vasorum  inter  sese  fiunt,  non  mutari 
posse,  in  delicatioribus,  nisi  maximo  detri- 
mento, quod  fere  semper  longitudinem  mag- 
nam corporis  subito  attingentibus  evenire  so- 
let. Ex  hac  causa  saepe  fortasse  oritur  mor- 
bus, de  quo  sermo  nunc  habetur. 

Si  pravus  corporis  habitus,  vel  fortuito 
contractus,  vel  a parentibus  ortus,  non  subesset, 
phthisis  nil  praeter  simplex  pulmonum  ulcus 
haberi  posset : E corpore  autem  labe  inqui- 
nato speciem  adeo  malignam  induit,  ut  signa 
ejus  solummodo  mitigare  detur,  morbum  e- 
nim  radicitus  tollere  vetant  leges  quibus  cor- 
pus humanum  subjicitur.  Peculiaris  nempe 
est  habitus  corporis  phthisi  favens,  et  primi1» 
rudimentis  proveniens. 

Medici,  qua  decet  cura,  ad  hanc  pro- 
clivitatem minuendam  strenue  annisi  sunt. 
Scriptis  et  sententiis  horum,  qui  phthisi  max- 
ime incubuerunt,  collatis,  regimini  antiphlo- 
gistico  mature  et  constanter  adhibito,  donec 
$etas  phthisica  praeterierit,  plurimos  suffragari 
patebit.  Diaeta,  lacte  et  vegetabilibus  con- 
fecta, modica  et  quotidiana  exercitatio,  et  for- 
tasse sanguinis  detractio  certis  anni  tempori- 
bus instituta,  multos  e lethi  faucibus  eripuit, 
quibus  diversa  tractandi  methodus  mortem  in- 
tulisset. 

Sed  in  dubium  a quibusdam  vocari  solet, 
utrum  aegri,  hoc  modo,  ad  sanitatem  perducti, 
malis  e labe  phthisica,  vel  ex  aliis  causis  pro- 
venientibus objecti  fuerint.  Haud  autem 
negari  potest  hujusmodi  regimen  viribus,  qui- 
bus natura  in  organis  corporis  animalis  perfi- 
ciendis utitur,  parum  convenire. 

Observatio  nos  docet  naturam  in  mem- 
bris juniorum  animalium  evolvendis,  a valida 
et  constanti  exercitatione,  simplici  nutriente- 
que  victu  auxilium  petere.  Huic  autem  vitae 

degendae  rationi,  vita  sedentaria,  et  regimen 
legibus  astrictum,  omnino  repugnat.  Hinc„ 
natura  reddit  -cor.pus  vegetum  et  robustum,, 
ars  vero  molle  et  infirmum. 

Regulae  generatim  traditae  errores  in 
♦ 

medicina  haud  semper  innocuos  pariunt,  et 
morborum  diagnosis  neglecta,  vel  minus  ac- 
curate intellecta,  aegris  gravissima  damna 
saepe  attulit.  Cuivis  vel  leviter  reputanti  per- 
spicuum erit,  viam  a natura  quasi  institutam, 
in  multis  exemplis,  egregie  esse  profuturam, 
dum  in  aliis  tantum  abest  ut  in  salutem  cedat, 
<quin  potius  insigniter  nocuisset. 

In  hac  parte  hujus  opusculi  quae  de 
proclivitate  et  prophylaxi  phthiseos  agit,  me- 
lius profecto  erit  ut  a prima  aetate  incipia- 
mus, quo  regiminis  instituendi  ratio  clarius 
elucescat.  Hoc  vitae  tempore,  ut  pectus  for- 
mationem secundae  valet  udini  congruam  adi- 
piscatur, quantum  fieri  potest,  enitendum. 
Nil  forsan  vetat  quo  minus  spem  foveamus 
a natura  sibimetipsi  relicta  omnia  corporis 
inembra  et  organa  probe  esse  evolvenda ; vi- 

res,  quibus  corpus  instructum  est,  regimine 
minus  idoneo  prosternere,  certe  parum  conve- 
niret. 

Timtnt  nonnulli  ne  partes  corporis  so- 
lidae justo  firmiores  factae  ad  inflammationem, 
suscipiendam  nimis  pronae  evaderent.  Me- 
moria autem  tenendum,  nos  ante  decimum 
Octavum  aetatis  annum  inflammationi  minus 
esse  obnoxios.  Nonne  infantes  monticolae 
et  rure  degentes  robusti  admodum,  et  optima 
valetudine  fruentes,  nil  hujusmodi  esse  timen- 
dum aperte  docent?  Impuberes  quorum  pec- 
toris formatio  parum  timoris  incutere  solet, 
regiminis  legibus  haud  stricte  cohiberem,  et 
nullo  fere  cibi  genere  quod  senibus  conveniat, 
illis  interdicerem,  donec  annum  decimum 
sextum  aetatis  adepti  fuerint ; liquores  autem 
fermentati,  vita  sedentaria,  et  omnia  quae 
membrorum  prohibeant  incrementum,  sedulo 
vitanda.  Ludi  vero  qui,  respirationi  inservi- 
entes, musculos  exercent,  suadendi : huc, 
prae  ceteris,  aequitatio,  ambulatio,  et  natatio 
spectant.  E supra  dictis  quam  pessime  pue- 
ris consulant  praeceptores,,  eos,  dura  lege,  co- 

ercentes,  satis  patebit.  Mens  enim,  haud  se- 
cus ae  corpus,  crudeliter  detinetur,  dum,  per 
plures  horas,  supra  sedem  defixi,  notionibus 
saepe  abstractis,  temere  imbuuntur.  Haec 
certe  disciplina,  aeque  saeva  ac  inepta,  ex- 
probationem  acerbam  efflagitat. 

His  objici  potest  pueros  delicatiores  vitae 
duriter  agendae  impares  esse : Sed,  si  ab  ine- 
unte  aetate,  tali  vivendi  rationi  assueti  fuerint 
infantes,  nulla  est  causa  cur  noxios  effectus 
timeamus;  et  certe,  hoc  vitae  tempore,  ma- 
xime enitendum  est,  ut  homines  validos  et  ro- 
bustos praestemus. 

Sub  hoc  capite,  non  recenseo  juvenes  1 S 
aetatis  annum  adeptos,  et  jam  evidenter  phthi- 
seos  symptomatibus  correptos.  Hoc  regi- 
men illis  minime  convenire  potest,  et  praescri- 
bere debemus  diaetam  mediocriter  nutrientem, 
exercitationes,  et,  si  opus  sit,  venae  sectionem. 

In  hac  aetate,  non  detrahendus  est  san- 
guis ob  quantitatem  sanguinis  in  corpore, 
(non  enim  semper  abundat),  sed  ne  renixus 

venarum  nimis  augeantur,  et  plethora  arteri- 
alis inducatur.  Proderint  etiam  frictiones, 
sanguinem  in  venas  propellentes,  et  renixuum 
venarum  vim,  superantes.  Frigora  praeser- 
tim evitanda,  nempe  spasmum  cutis  excitant, 
et  malum  magnopere  augent.  Hinc,  corpus 
tegi  debet  vestibus  laneis, -ne  caloricus  evapo- 
ret : sed  quod  melius  erit,  aeger  noster,  in  re- 
gionem calidorem  advolare  debet.  Nunc, 
morbum  et  varias  ejus  species  breviter  descri- 
bere, haud  abs  re  erit. 


PHTHISEOS  VERAE  HISTORIA. 

Corporis  macies,  debilitas,  tussis,  puris 
expectoratio,  et  febris  hectica,  adsunt.  Pri- 
mus hujus  febris  paroxysmus  circa  meridiem 
adoritur,  hora  quinta  pomeridiana,  abiturus, 
alter,  brevi  post  prioris  discessum  invadit,  ad 
mediam  noctem  et  nonnunquam  usque  ad 
3ec undam  horam  matutinam  perstat,  et  sudo- 
re, per  totum  corpus  plerumque  diffuso,  in- 
terdum vero  e capite  et  pectore  solummodo 

erumpente,  solvitur.  Aeger,  nunc  a malis, 
requiescit,  meridie  autem  subsequente,  hectica 
solitum  cursum  conficit.  Secunda  febris  re- 
missio, vespore  adveniens,  brevior  et  minus 
perfecta  est. 

Tremores,  vel  frigoris  sensus,  modo  to- 
tum corpus,  modo  dorsum  tantummodo  occu- 
pans, hanc  febrem  saepe  comitantur 

Pulsus,  ineunte  paroxysmo,  parvus,  de- 
bilis, et  citatus  est,  pulsuum  numerus  saepe 
superans  centum  in  sexagesima  parte  horae. 
In  intervallis  aeque  exilis  ac  contractus  est,  et 
fere  semper  celer.  Cutis,  et  praesertim  ma- 
nuum palmae  pedumque  plantae,  urgente 
paroxysmo,  moleste  calent  et  arent. 


Facies,  si  malas  excipias,  fere  pallida  est- 
Tunica  conjunctiva  oculorum  margaritarum 
albedinem  aemulatur. 

Urina,  sedimentum  lateritio-furfuraceum 
demittit,  cujus,  una  pars  in  medio  fluidi  natat, 
altera  fundum  vasis  petit. 

Quanquam  morbus  quotidie  ingravescat, 
functiones  ventriculi,  facultates  mentis,  ac  ge- 
nerandi organa,  non  pariter  ac  vires  corporis 
labefactari  videntur.  Tussim  aegrorum,  quo- 
rum pulmones  vitiati,  maxime  movet  coeli 
temperiei  frequens  mutatio.  Frigus  -asperum 
hos  magnopere  tentat,  spiritus  crebrior  etiam 
fit,  maxime  si  per  acclivem  locum  ambu- 
lent, et  statim  post  cibum. 

Remittunt  interdum  morbi  symptomata 
graviora,  sed  post  intermissiones  aliquas  bre- 
ves, tussis  vehementior  redit  cum  angustiae 
sensu,  circa  praecordia,  et  'spiritu  crebro  ac 
sonoroso.  Raucedo,  summa  debilitas,  et  ma- 
cies nunc  cito  superveniunt,  et  in  faeminis 
menstrua  supprimuntur. 

Nunc  etiam  dolor  constans  e sterno 
ad  dorsum  pertransiens,  adest,  reluti  linea 
transversalis  a qua  quidem  laboriosa,  quasi 
suspensa,  videtur  respiratio.  Interdum  mc 
tum  incutere  coepit  dolor  lateris,  qui  tam 
magnopere  tabescentem  infestat,  ut  vix  ei 
concessum  sit  latere  affecto  decumbere.  In 

hac  luctuosissima  facie  denique  addenda  sunt 
signa  pessima,  scilicet,  motus  arteriarum  ma- 
xime  concitatus,  sputa  purulenta,  spiritus 
creber  atque  difficilis. 

Tabescens,  tantis  malis  obsessus,  diu  vi- 
vere non  potest,  et  reliquiae  virium  tenuium, 
sub  tanto  infirmitatis  pondere  pressae,  succum- 
bunt. Diarrhoea,  sudores  colliquativi,  mors 
spsa  nunc  prae  foribus  adstant,  et  medici  morbi 
lethalis  progressum  sic  otiose  vident, 


Etsi  haud  leve  discrimen  sit  inter  causas  e 
quibus  oboritur  phthisis,  reperiemus,  tamen 
morbus  idem,  pulmonum  ulcus  scilicet,  ex  his 
utcunque  diversis  progignitur.  Recte  igitur 
plerique  medici  has  divisiones  afferunt,  quae 
quidem  mihi  videntur  optime  institutas  fuisse, 
propter  commodum  quod  exinde  praxis  per- 
cipit, et  delucidationem.  Si  hoc  vitium  fa- 
cilius discuti  potest  in  iis  qui  ab  omni  labe 
strumosa  liberi  sunt,  quorumque  pectora  bene 
constituta,  nostra  multum  refert,  quippe  non 
paululum  ad  sanationem  morbi  conferat,  recte 
dignoscere  temperamentum,  aetatem,  habi- 

tum  aegri,  causam,  concursumque  phthiseos, 
cum  aliis  affectionibus  quibus  corpus  infesta- 
tur. 


Nunc  itaque  describam  varietates  morbi 
quae  saepius  in  conspectum  veniunt.  In  non- 
nullis concursus  morborum  invenitur;  sed  de 
his,  ubi  malum  vel  ortum  est,  vel  inveteravit 
a lue  venerea,  vel  quovis  alio  morbo,  de  illo 
posthac  breviter  dicemus. 

Hic  recencenda  sunt, 

Phthisis  a peripneumonia, 

Phthisis  ex  adhaesionibus, 

Phthisis  tuberculosa, 

Phthisis  ab  liaemoptoe, 

Phthisis  a materia  irritante, 

Phthisis  exanthematica, 

Phthisis  asthmatica. 

DE  PHTHISI  A PERIPNEUMONIA, 
NECNON  EJUS  CURATIONE. 

Quomodo  intelligi  debeat,  et  ex  qua  causa 
proveniat  haqc  species  phthiseos,  ex  titulo  ma- 

nifeste  apparet : nec  nunc  sermo  habetur  de 
modo  pneumoniam  debellandi.  Agimus  po- 
tius de  exitu  inflammationis  qua  pulmones 
laborabant,  vigente  pneumonia.  Sputa  san- 
guinis, spiritus  creber,  febris  lenta,  tussis  va- 
lida, ulcera  fortasse  jam  adsunt,  et  latendum 
est,  quamvis  haec  symptomata  non  semper 
impediant  quin  aegri  ex  tam  periculoso  morbo 
convalescant,  signa  tamen  molestissima  phthi- 
seos  evidenter  adstare. 

Consilium  igitur  est  tussim  lenire,  in- 
flammationem, si  ipsa  tamen  maneat,  auferre, 
febrem  et  dolores  mitigare,  denique  victus 
rationem  sic  constituere,  ut  solicite  vitentur 
omnia  quae  vel  irritationem  novam  indu- 
cant, vel  vires  corporis  nimis  praecipitent. 
Sperare  licet,  et  haud  pauca  exempla  tes- 
tantur, sanitatem  his  aegris,  si  corpus  adhuc 
firmum,  et  labe  strumosa  nullo  modo  infes- 
tatum, omnino  reddi  posse. 

Quae  ad  sanationem  pertinere  videantur 
de  iis  dicere  volo,  et  cum  a me  duo  jam  abso- 
luta sint,  primo,  ut  actas  et  temperamentum 

consultentur,  deinde  ut  sustineantur  vires* 
restat  tertium,  symptomatibus  vehementiori- 
bus  morbi  leniendis  provideas. 

Sr  aeger  juvenis,  si  compagem  robustam 
habeat,  si  urgeat  tussis,  si  plethora  adsit,  qua 
morbus  insidet  et  fovetur,  quantum  in  nobis 
est  annitendum,  ne  magis  augeantur  motus 
arteriarum,  tussis,  et  calor  febrilis,  ut  evenire 
solet  intempestivo  usu  remediorum  stimulan- 
tium. Vera  curandi  ratio  in  eo  consistit,  ut 
semper  ad  conditionem  morbi  dirigatur. 
Utile  igitur  erit  nunc  praescribere  digitalem* 
nitratem  polassae,  serum  lactis,  antimonialia, 
diluentia,  denique  opiata,  si  valde  inquietus 
sit  aeger.  Ad'  tussim  mitigandam  nil  profec- 
to melius  proderit  quam  inhalationes  tepi- 
dae : bene  huic  inserviunt  usui  quies  et 

somnus,  qui  dulciter  ad  vires  reparandas 
conferunt,  et  opiatis  semper  promovendi  sunt, 
nisi  naturaliter  et  sponte  aegrotans  reficeretur;, 
cui  etiam,  lac  asininum,  cibi  ex  gelatine  con- 
fecti, juscula,  et  similia  quaecumque  suavia 
proderunt. 

Ubi  vero  jam  inflammatio,  per  venae 
sectiones,  perque  alia  auxilia,  quae  ad  pristi- 
nam affectionem  auferendam,  instituta  fuere, 
penitus  amota  est,  ut  jam  quodammodo 
mitescere  tussis,  dolores  pectoris,  et  febris 
videantur,  tum  reliqua  symptomata,  et  prae- 
sertim debilitas,  cibi  fastidium,  et  expectora- 
tio,  vel  omnino  evanescant,  vel  saltem  reme- 
diis tonicis  cedant,  curandum.  Necesse  e- 
nim  est  evacuationibus  tribuere  jus  ac  spa- 
tium, et  postquam  hae  rite  peractae  fuere,  et 
omnia  illa  mala  amota  quae  febrem  et  tussim 
fovent,  tunc  vires  recolligere  concessum  sit, 
ad  quod  a natura  ipsa  edocemur.  Huic  nil 
magis  convenit  quam  diaeta  nutriens,  acida  mi- 
neralia, medicamenta  amara,  ut  infusa  colom- 
bae,  anthemidis  nobilis,  et  gentianae  luteae. 
Neque  si  haec  successu  caruerint,  diu  absti- 
nere debet  aeger  a novi  acris  influxu,  et  exer- 
citationibus levibus,  ac  in  harum  omnium  usu 
persistere  oportet,  donec  vires  et  salus  penitus 
reducantur.  In  memoria  teneamus  laedere 
posse  motus  et  exercitationes  quantumvis  non 
vehementissimae,  cum  corpus  plus  aequo  exa- 
gitent, et  id  inordinate  commoveant.  Itaque 

sit  nostra  cura,  ne  vires  potius  praecipitentur, 
quam  juventur  his  auxiliis.  Tamen  nunc 
instat  tempus  quo  paulatim  viribus  amissis 
restituendis  et  fortioribus  recidendis  operam 
dare  debemus.  Felix,  si  valetudo-  non  tam 
attrita  fuerit  dum  morbus  pristinus  propulsus 
est,  ut  medicus  nunc  solummodo  solicitus 
•esse  debeat  de  viribus  sustinendis  et  reti- 
.nendis. 

Cavendum  est  ne  nimium  properemus 
m adhibendis  tonicis,  attamen  fatendum,  his 
remediis  nunc  neglectis,  augeri  debilitatem, 
sputa  magis  copiosa  fieri,  vocem  nec  for- 
tem ut  antea  edi,  caput  valde  dolere,  irritos 
vomendi  conatus,  febrem  et  spiritum  crebrum 
accedere,  in  quo  statu  aeger  invita  non  diu 
manere  potest.  “ Sed,  ait  antiquus,  omnibus 
communiter  convenit,  fortitudinem  per  nutri- 
menta praestare,  facile  enim  correctio  par- 
tium depulsa  passione  fit,  cum  corpus  fuerit 
naturali  fortitudine  possessum.” 

Si  fortasse  curatio  non  omnino  succedat 
2X  sententia,  aut  levis  aliqua  mutatio  conse- 

quatur,  modo  febris  hectica,  aut  grave  malum 
non  sit,  non  propterea  a praescripto  disceden- 
dum. Reperiemus  victus  rationem  supra  dic- 
tam optimum  auxilium  futuram,  sine  qua, 
medicamenta  interdum  non  solum  parum  ef- 
ficacia, verum  etiam  noxia  sunt ; sed  cum 
nondum  difficultas  spirandi,  et  tussis  plane  re- 
mittant, cucurbitulas  scapulis,  vel  fonticulum 
lateri,  adhibere,  convenientissimum  videtur. 

Igitur  in  diaetae  nutrientis  ratione  con- 
grua, tempore  quo,  designavi,  adhibita,  non 
exiguam  spem  sanationis  collocandam  teneo. 
iEgrum  utpote  juvenili  aetate  constitutum, 
bono  satis  corporis  habitu  praeditum,  hac  me- 
thodo curari  posse  omnino  sperandum.  Se- 
cretiones sic  rite  peragantur,  functio  cutis 
promovebitur,  expectoratio  minore  quantitate 
ejicietur,  et  ulcus  pulmonum  vel  sanabitui, 
vel  quasi  per  fonticulum  promanabit.  Ne- 
que est  quod  vereamur  ne  per  totam  vitam 
morbus  non  sileat. 


» 

DE  PHTHISI  EX  ADHAESIONIBUS, 
NECNON  EJUS  CURATIONE. 


In  morbis  acutis  pectoris,  pleuritis  et 
pneumonia  videlicet,  adhaesiones  saepe  fiunt, 
et  saepe  conglutinantur  pulmones  et  pleura 
costalis. 

Nullam  certam  notionem  tradunt  me- 
dici de  hac  affectione,  quoad  curationem  au- 
• • • ; 
tem,  ubi  de  interno  phlegmone  docent, 

nulla  difficultas  unquam  extitit.  Laesa  mem- 
brana, quae  thoracem  cingit,  spiritus  fit  fre- 
quens, dolores  et  tussis  cito  superveniunt,  se- 
quuntur febris,  ac  interdum  haemorrhagia. 
Dolor  pungens  vel  hebes,  febris  fortis  vel 
levis,  tussis  valida  vel  mitis,  testantur  malum 
grave  et  acutum,  vel  leve,  hanc  membranam 
obsidere. 

Est  autem  hic  morbus  phlegmon  praeci- 
pue ; sed  etiam  ad  aliud  morbi  genus  referri 

potest.  Periti  non  ignorant  aegros  saepe  la- 
borare lateris  dolore  et  tussi,  praegressa  vix 
ulla  febre,  et  quam  difficilis  sit  curatio  hu- 
jus mali,  praesertim  si  conglutinatio  impediri 
non  possit,  plurima  exempla  quotidiana  tes- 
tantur. Ineunte  morbo,  et  cum  malum  non 

sit  admodum  vehemens,  aegri  rarissime  a me- 

* 

dico  consilia  flagitant ; saepe  tamen  brevi 
tempore  ingravescit,  et  radices  altius  in  cor- 
pore agit. 

Cavendum  imprimis  ne  inflammatio  su- 
perveniat, ne  tussis  invalescat,  quamvis  fa- 
tendum sit,  in  exactissima  medendi  ratione 
symptomata  verae  phthiseos  (nempe  sputa- 
cruenta  et  purulenta,  spiritus  crebros,  febrem 
hecticam,  tussim  vehementem,  et  summam 
maciem)  saepe  consequi.  In  hoc  statu,  si 
aeger  labe  strumosa  inquinatus  sit,  haud  dubi- 
tandum quin  tubercula  jam  pulmones  aggres- 
sa sunt. 

Scio  hic  varie  disputare  doctissimos  me- 
dicos de  presentia  labis  strumosae  in  pectori- 
, bus  bene  constitutis,  ac  sunt  qui  affirmant 
hanc  speciem  morbi  eos  non  invadere : sed 

haec  persequi  non  est  nostri  instituti,  cum 
sententia  communis,  et  rationi  consentanea 
sit,  remedia  eadem  semper  in  utrisque  esse 
adhibenda. 

Quicunque  autem  frequenter  catarrho 
et  tussi  vexatur,  et  angustos  habet  pulmones 
arctumque  thoracem,  ad  adhaesiones  oppor- 
tunior est. 

Pergo  ad  medendi  rationem,  in  qua  tri- 
plex indicatio  proponitur.  Impedire  quo  mi- 
nus adhaesiones  subito  dilacerentur,  nam  rup- 
tura partium  conglutinatarum  inflammatio- 
nem, febrem,  tussim,  fortasse  suppurationem 
excitabit.  Gavere,  ne  adhaesiones  novae  su- 
perveniant, vel  pristinae  ita  augeantur  ut  in 
ulcera  abirent,  quamvis  fatendum  sit  curatio- 
nem spontaneam  hoc  modo  peragi  posse. 
Mulcere  dolores,  febrem  tussimque  lenire,  de- 
nique vires  restituere. 

Imprimis,  aegri  evitare  debent,  ut  mihi 
videtur,  sed  judicent  periti,  omnia  corporis 
vehementiora  exercitia.  Evidenter  patebit 

incessum  velocem  et  vehementem  sang-uink 
in  pulmonibus  nunc  summopere  nocere,  ad- 
haesiones scilicet  lacerando:  itaque  cavendum 
est  ne  sanguis  nimio  impetu  in  hoc  viscus  ad- 
fluat. 


Tunc  instituatur  tenuis  victus  ratio,  qua, 
nil  opportunius  excogitari  potest,  vel  ad  mo- 
tum jam  concitatum  arteriarum,  amoven- 
dum, vel  ad  impediendum  ne  plethora  tam 
magnopere  verenda,  superveniat. 

A vino  ac  omnibus  irritamentis  abstineat 
aeger.  Quicunque  enim  hujusmodi  affligun- 
tur affectibus,  ipsa  edocti  experentia,  compe- 
rient,  maximum  esse  tussi  et  doloribus  sedan- 
dis praesidium,  si  ab  omnibus  stimulantibus 
temperent,  abstineant,  et  tenuissimo  victu  u- 
tantur. 

Quod  vero  ad  sanguinis  missionem  atti- 
net, si  corpus  plethoricum  sit,  vires  sint  va- 
lidae, et  dolor  valde  urgeat,  aperienda  est 
vena  sine  mora;  non  tamen  sanguinis  magna 
copia  haurienda  est,  sed  quantum  aetas,  vires, 

consuetudo,  morbique  cursus  ac  magnitudo  id 
postulare  videntur.  Universalibus  rite  admi- 
nistratis ad  localia  confugiendum  est,  quibus 
remediis  alia  symptomata  mulceantur.  Est 
enim  interdum  dolor  acutus,  totam  fere  ad 
se  curationem  - trahens.  Imponendum  est 
parti  dolenti  epispasticum,  et  si  opus  sit,  hi- 
rudines admovere  proderit.  Opiata  ac  alia 
jam  dicta  aegro  levamen  etiam  praebebunt, 

His  nunc  traditis  medicamentis,  pro  op- 
portunitate aliquid  adjicere,  ut  digitalis  et  an- 
timonium,  vel  imminuere,  ut  opiata,  licebit 

Nil  his  melius  me  noscere  fateor.  In- 
dicationibus his  igitur  primo  adimpletis,  sura 
in  ea  sententia,  corpus  tuto  corroborari,  cum 
jam  symptomata  graviora  penitus  summota 
fuerunt.  Facile  innotescit  a pulsu  et  spiritu, 
a tussi  et  febre,  an  tempus  adsit  dictam  nutri- 
entem praescribendi.  Ex  illa  nempe,  in  in- 
firmo valetudinis  statu  post  morbos  graves 
superveniente,  magnum  sane  beneficium ; sed 
officium  certe  est  medici  respicere,  ut  sit  hu- 
jus auxilii  longus  et  diuturnus  usus.  Tum 

•etiam  sequeretur  exercitium  corporis  aliquod, 
citra  lassitudinem  tamen,  ut  citius  suscitaren- 
tur et  recolligerentur  vires. 


DE  PHTHISI  TUBERCULOSA,  NEC- 
NON  EJUS  CURATIONE. 

Aliquid  nunc  adjiciemus  de  phthisi  a labe 
strumosa  proveniente,  et  ut  de  proposita  affec- 
tione correctius  judicium  fieri  possit,  utile  erit, 
eam  in  quatuor  divisiones  afferre,  videlicet, 
in  phthisin  incipientem,  vel  ubi  adest  maxima 
proclivitas  ad  phthisin,  ubi  jam  adsunt  tuber- 
cula, ubi  haec  in  ulcuscula  abiissent,  deni- 
que,  ubi  omnia  illa  sinistra  symptomata  phthi- 
seos  confirmatae  manifeste  apparent.  Verum, 
cum  jam  late  progressum  et  diffusum  est  ma- 
lum, ut  ex  indiciis,  alio  loco,  allatis,  patet 
morbum  ad  secundum  gradum  evidenter  per- 
venisse, cavendum  est  ne  inflammatio  augea- 
tur, ulceratio  inducatur,  et  natura  insupe- 
rabilis evadat. 

Duo  porro  in  curatione  consideranda. 
Quidam  medici  morbi  sanationem  emeticis 
aggrediuntur,  sed  asserunt  alii  omnia  quae  ir- 
ritationem excitant,  vel  valetudinem  multum 
perturbant,  sedulo  evitanda.  Cum  autem  hi, 
non  vulgari  doctrina  imbuti,  priorem  curatio- 
nem laudant,  et  distincte  diathesin  inflamma- 
toriam dignoscant,  eam,  ut  rite  discernant, 
moneo,  ne  incauta  adhibitione  emeticorum 
et  stimulantium,  hanc  diathesin,  tam  magno- 
pere timendam,  .augeant,  vel  inducant. 

Cauterum  quia  intellexi  inflammatio- 
nem fere  sernper  esse  comitem  tuberculi, 
refrigerantia  manifeste  postulantem,  haec  et 
pauca  praeter  a me  adhibita  fuere.  Symp- 
tomata varia  quae  in  decursu  morbi  superve- 
niunt, scilicet,  nunc  sputatio  sanguinis,  nunc 
respiratio  maxime  angusta,  nunc  febris,  nunc 
sudores,  summa  macies  atque  debilitas,  ad  se 
remedia  specialia  trahunt.  Ex  his  patet  sum- 
mam quietem,  tenuemque  rationem  victus 

valere,  modo  exercitia,  modo  diaetam  nutri- 

\ » 

ontem,  ac  roborantia. 


D 

Etsi  aulem  quidam  medici,  fiduciam  in 
aetate  et  viribus  aegrotantium  collocantes, 
liberius  irritamenta  prescribant,  non  est  ta- 
men idem  corpori  debiliori  concedendum, 
quod  robustiori  et  valentiori. 

Ex  sententiis  multorum  virorum  in  nos- 
tra arte  illustrissimorum,  emetica  plurimum 
ad  sanitatem  tuendam  momenti  habent,  adeo 
ut  aiunt  ii,  aegri  qui  haec  sumunt  et  modum 
ordinemque  in  caeteris  servant,  etiamsi  cibis 
nutrientibus  vescantur,  tamen  melius  se  ha- 
bent quam  alii  qui  in  victu  tenuissimo  tem- 
peranter vivunt,  et  remedia  refrigerantia  lar- 
giter hauriunt. 

Sed  in  ea  sum  sententia,  magnam  miti- 
gationem symptomatum  non  sperari  posse  ex 
usu  emeticorum,  nisi  ad  hoc  remedium  confu- 
geremus priusquam  vires  debiles  essent,  et 
diathesis  inflammatoria  appareret.  Addendum 
est  etiam,  si  satis  justum  intervallum  inter 
singulas  doses  non  concedatur,  pulmones  ne- 
cesse  pati  a commotione  vehemente  tam 
saepe  repetita,  et  consentiente  dorso,  ac  cae- 

teris  vicinis  partibus,  lumbis  nempe,  etiam 
quae  circa  costas  sunt,  dolores  per  totum 
pectus  ad  humeros  usque  extendantur.  Ex 
hac  causa  anxietas  haud  raro  infestat  aegrum, 
et  si  nunc  adsit  inflammatio,  pulmones  tanto 
pondere  pressi,  difficillime  respirationis  mu- 
nera peragant. 

Confiteor  a me  semper  adhiberi  illam 
cautionem,  ubi  diathesin  inflammatoriam  sus- 
picor, ut  eam  quamprimum  sedeam  diaeta 
et  remediis  antiphlogisticis : in  his  recte 
atque  ordine  praescriptis  tota  sanationis  ra- 
tio solum  consistit.  Cum  autem  in  accura- 
tissima etiam  victus  ratione,  saepe  aliqua 
inflammatio,  vel  in  tuberculis  ipsis,  vel  par- 
tibus vicinis  adsit,  opera  danda  est  ut  a- 
moveatur  iis  remediis  quae  antea  proposui- 
mus. Hic  repetere  licet  maxime  convenire 
digitalem,  et  balnea  tepida  : functio  cutis  sic 
promovebitur,  et  spasmus  qui  saepe  impedit 
ne  facile  eliciatur  sudor,  vel  peragatur  respi- 
ratio, resolvetur.  Alia  etiam  praeterea  obser- 
vanda sunt  quae  valetudini  inserviunt.  Alvi 
levis  evacuatio,  aer  salubris,  surrectio  matuti- 

na,  exercitia,  maxime  utilia  in  curatione  Hu- 
jus ambigui  morbi.. 

Declamatio,  cantus,  nervos  pulmonum, 
irritando,  evitari  debent  tanquam  perniciosa: 
attamen  in  dubium  semper  vocari  potest 
aegri  obedientia  in  his  non  levibus  rebus. 

Compertissimum  habemus  hac  sanationis 
ratione,  non  paucos,  saevo  hoc  morbo,  conflic- 
tatos, restitutos,  et  etiam  ad  senectutem  per- 
venisse. 

Si  vero  in  decursu  morbi  tam  valida  et 
vehemens  sit  tussis  ut  haemorrhagia  metua- 
tur, ad  venae  sectionem  statim  veniendum, 
nempe  missio  sanguinis  tussim  consopiet,  et 
alia  timenda  mala  sape  penitus  praeveniet. 

Jure  nunc  concludere  possumus,  sub  in- 
itio morbi,  curationem  sumendam  esse  a regi- 
mine antiphlogistico  : procedente  vero  tem- 
pore, mutanda  est  ratio : diversa  remedia 
tunc  adhiberi  debent,  et  non  modo  nullam 

noxam  affert  diaeta  nutriens,  verum  salutare 
et  optimum  est  auxilium. 

Ostendimus  hactenus  brevem  methodum 
coercendi  secundum  gradum  phthiseos  tuber- 
culosae, restat  ut  agamus,  paucis  verbis,  de 
corporis  constitutione  peculiari  qua  hi  aegri 
interdum  praediti  sunt.  Regulae  certae 
quoad,  curationem  non  semper  tradi  possunt ; 
etsi  vero  in  libris  methodus  sanandi  phthi- 
sin  absolute  tradita  sit,  tamen  manifeste  pa- 
tet, oportere,  et  id  omnium  fere  morborum 
rectam  curationem  facere  videtur,  tempera- 
mentum auscultare.  In  uno,  summa  est  debi- 
litas  dum  phthisis  invalescit,  in  alio  saepe 
plethora  adest,  dum  in  tertio  peccat  irrita- 
tio. 

\ 

Tamen  autem  objiciunt  nobis  qui  adver- 
santur huic  sententiae,  curationem  nunquam 
dirigi  ad  fibrarum  atoniam  etsi  ex  hac  causa 
manifeste  saepe  ingravescant  tussis,  dyspnoea, 
debilitas,  et  alffuxus  humorum  serosorum  in 
pulmonibus. 

Sed  haec  indicia  morbi  ingravescentis 
perpendi  certissime  debent,  et  nunc  magis  va- 
lebit toti  systemati  consulere,  ne  vires  ulterius 
dilabantur.  Exercitatio,  aer  siccus,  diaeta 
nutriens,  remedia  amara,  cum  corpus  robo- 
rent, utilissima  hic  esse  censemus.  Alvus  ut 
laxa  servetur  annitendum,  et  quod  ad  reliqua 
praesidia  attinet,  exulcerationem  diuturnam, 
super  pectus,  debito  modo,  instituendam,  esse 
confido. 

i 

Nec  metuenda  in  his  aegrotis,  inflamma- 
tio et  sputa  cruenta,  haec  si  fuerit  curatio. 
Nihil  in  se  habent  quod  nunc  diathesin  su- 
pra dictam  inducant,  et  nisi  jam  extiterit  ipsa 
non  parum  profitura  haec  methodus.  Medi- 
cis notissimum  est  non  prodesse  ea  remedia 
in  thorace  arcto,  vel  in  illa  affectione  pecu- 
liari, contractione  spasmodica  arteriarum  pul- 
monum scilicet  proveniente. 

Pergo  ad  tertium  gradum.  Si  morbus 
altas  radices  egerit  in  corpore,  et  si  ulcus 
manifesse  adesset,  necesse  est  conditionem  vi- 

rium,  magnitudinemque  diathesis  inflammato- 
riae praecipue  respicere. 

Si  adsit  haec  diathesis,  eadem  observan- 
da, quae  in  ejus  curatione  antea  laudata  fue- 
runt. Sin  contra,  vires  tantum  dilabuntur,  des- 
perare vetat  victus  ratio  nutritiva,  de  salute 
aegri.  Irritamenta,  venena  potius,  evitari  de- 
bent, et  tunc,  quamvis  ulcus  strumosum  pul- 
mones vitiaverit,  morbus  intra  limites  coer- 
ceri potest,  et  tabescentem  diu  in  vita  ma- 
nere. 


Quin  vero  in  ultimo  gradu  nihil  nobis 
infeliciter  restat  nisi  recte  adimplere  indica- 
tionem palliativam. 


DE  PHTHISI  AB  HAEMOPTOE,  NEC- 
NON  EJUS  CURATIONE. 


Non  semper  metuenda  sputa  cruenta 
quamvis  manifeste  appareret  tale  sanguinis 
profluvium  ex  pulmonibus  provenire.  Non 

nego  quin  interdum  sequatur  phthisis,  sed 
verum  est  etiam,  sanguinis  sputationem  saepe 
indicium  ac  quasi  remedium  spontaneum  esse 
plethorae.  Interdum  magis,  interdum  minus 
viget,  nunc  plethora,  nunc  structura  delica- 
tior pulmonum  peccat,  nec  eadem  est  semper 
corporis  dispositio,  in  eodem  aegro,  ad  hae- 
morrhagiam promovendam  : unde  fit  ut  non 
eundem,  omni  tempore,  medicamenta  effec- 
tum sortiantur. 

Phthisis  ab  haemoptoe  has  diversas  cau- 
sas agnoscit  ; extrinsecus,  vulnus  pulmoni- 
bus inflictum:  commotio  vehemens  aeris 

bronchiis  incidentis  : materiae  acriores  mem- 
branam bronchiae  laedentes ; intrinsecus,  rup- 
tum partium  nonnullarum  conglutinarum  in 
thorace : textura  rara  pulmonum,  praesertim 
in  tfaeminis  delicatioribus,  et  plethora  deni- 
que. 


Quaeritur  quid  agendum  in  hac  specie 
phthiseos  ? Duae  sunt  indicationes  adimplen- 
dae, altera  prophylaxis,  ne  morbus  altas  radi- 
ces agat,  altera  curationis,  vigente  phthisi. 

Prophylaxis  tota  consistit  in  amoven- 
dis causis,  scilicet,  plethora,  debilitate,  et 
adhaesionibus.  Id  fit  corpori  libramen  justuin 

* - f ' * * 

dando,  irritamenta  et  plethorafn,  si  peccant, 
auferendo,  vires,  si  deficiant,  suscitando. 

Nunc  de  curatione,  sed  pauca  a me  hoc 
consilio  scribentur,  et  breviter  dicam  si  hae- 
moptysis sit  phthiseos  symptoma,  ut  saepe  e- 
venire  solet,  respiciendum  ad  praedicta  ut  vi- 
deamus quomodo  se  gerere  medicus  debeat. 
Si  a plethora,  secanda  vena,  affigendae  cu- 
curbitulae, praescribendus  victus  tenuis.  Si  a 
debilitate,  adhibenda  astringentia,  diaeta  nu- 
triens, opiata  : si  ex  vulnere  vel  commotione 
fceris,  impedienda  inflammatio  venaesectioni- 
bus  repetitis,  quiete,  victusque  tenuissima  ra- 
tione. 

Nonne  utile  eos  haemoptysi  addictos 
fluidorum  usum  prohibere?  Ubi  jam  adest 
magna  cepia  sanguinis,  vasa  parvula  in  orga- 
nis utpote  in  aliis  partibus  corporis  valde  dis- 
tenduntur ; ex  qua  causa,  praesertim  si  dispo- 
sitio haemorrhagica  adsit,  superveniunt  sputa 

ementa,  caeteraque  tam  timenda  mala  in 
phthisi  pulmonum. 

Etsi  diathesis  haemorrhagica,  vel  in 
structura  rara  solidorum,  vel  in  eorundem  a~ 
tonia,  vel  in  habitu  peculiari  pulmonum  con- 
stat, nonne  evitandae  distensiones  quae  prove- 
venire  solent  a nimia  abundantia  vel  tenuitate 
sanguinis  l 

Quandoquidem  hic  morbus  initium  ha- 
bet ex  plethora,  manifeste  patet  ratio  meden- 
di ; attamen  facere  non  possum  quin  putam 
curationem  in  plerisque  ejus  varietatibus 
quantitatem  usitatam  potulentorum  minuen- 
do, instituendam  esse,  ita  ut  impetus  et  copia 
' . 

sanguinis  vasorum  dilitationem  quam  mini* 
mam  inducat.  Quanta  differentia  inter  hane 
ac  usitatam  medendi  rationem  intercedit,  non 
ignoro,  et  mihi  non  licet  ab  experientia  sta- 
tuere, sive  haec  vel  illa  anteponenda  sit. 

DE  PHTHISI  A MATERIA  IRRITAN, 
TE,  NECNON  EJUS  CURATIONE. 

Sunt  quidem  opifices,  prae  aliis  homini- 
bus, phthisi  pulmonum,  opportuni.  Cum  vero 
causa  est  praesens,  scilicet  materia  acris  ex  . 
metallis  saepe  proveniens,  aspera  arteria  et 
bronchiae  irritantur.  Habet  autem  haec  af- 
fectio phthisica  quasi  quosdam  gradus,  pau- 
latim  increscens.  Ineunte  morbo,  modica 
tantum  fit  spirandi  difficultas,  quia  mutatio 
non  usque  adeo  magna  pulmonibus  facta  : i- 
deoque  respiratio  peragitur  sine  magna  et  cre- 
bra anhelatione,  nec  ibi  unquam  metus  est 
strangulationis  ut  in  asthmate.  His  signis  fa- 
cile dignoscitur  uterque  morbus. 

In  ea  sum  sententia,  cum  per  hos  mea- 
tas nec  aer  libere  inspirari,  nec  spiritus  expi- 
rari  possit,  esse  veram  causam  phthiseos,  spas- 
mum ab  irritatione,  pulmonibus  insidentem, 
arguuntque  eandem  rem  ea  parvula  viscida 
quae  exspuuntur. 


DISSEtLTATIO  MEDICA 


Aiunt  quidam,  calculos  saepius  extus- 
siri in  hac  affectione  quam  in  omni  alia  spe- 
cie phthiseos,  sed  de  hac  re  judicent  pe- 
riti. 


Invalescente  morbo,  in  pectore  ipso 
sentiuntur  dolor  et  gravitas,  quasi  quoddam 
pondus  premens:  inde  fit  molesta  partium  tho- 
racis coarctatio  : respiratio  fit  parva,  densa, 

crebra  et  velox : viscidi  humores  et  postea 

' / 

pus,  tussi  ex  pectore  rejiciuntur  : vox  rauca 
est,  febris  hectica  vires  premit,  et  diu  in  vita 
homini  manere  non  concessum  est. 

His  peractis  ad  curationem  me  confero. 
Primum  operam  dare  oportet  ut  quae  moles- 
tare solent  causae  quam  primum  subleventur, 
ne  paulatim  altius  se  in  bronchias  fingant,  et 
pulmones  ipsos  premant  et  vitient. 

Cumque  indies  affluant  plura  quae  perti- 
naciter tracheae  et  faucibus  inhaerent  et  eos 
irritant,  emetica  conducunt ; per  nullam  enim 
viam  promptius  hae  partes  ab  earum  onere 
liberari  possunt : Attamen  non  temefe  eme- 

tica  usurpanda,  et  ea  saltem  in  usum  affe- 
renda quae  non  sunt  vehementia.  Saepe  eti- 
am inhalationes  tepidae  et  venae  sectiones 
sub  initio  morbi  permultum  leniunt  pectus. 
Prosunt  mechanice,  demulcentia,  praecipue 
epiglottidem  et  fauces  amiciendo  ab  materia- 
rum acrium  actione.  Quod  autem  ad  cibum 
et  potum  attinet,  meliore  valetudine  fruuntur 
aegri  frugaliter  viventes : sed  procedente 
tempore  proderit  adhibere  dietam  nutrientem 
et  remedia  roborantia  ut  institui  possit  varia- 
tio, qua  gaudere  naturam  nemo  ignorat. 

Si  morbus  denique  impetuosus  corpus 
miserabiliter  concutiat,  si  ingens  sit  virium 
prostratio,  et  si  omnia  symptomata  valde  ex- 
asperentur, deinde  adhibenda  sunt  ea  quae 
antea  in  ratione  et  curatione  phthiseos  ad 
hunc  gradum  provectae,  enumerata  fuerunt. 

DE  PHTHISI  ASTHMATICA,  NECNON 
EJUS  CURATIONE. 


Quicunque  frequenter  tussi  et  catarrhis 
vexantur,  pulmones  angustos  habent,  et  pa- 
roxysmis vehementibus  asthmatis  infestantur, 
phthisi  opportuni  sunt.  Attamen  horum  om- 
nium illi  maxime  ad  asthma  proni  sunt,  qui 
tales  cum  sint  ad  senectutem  vergunt.  Con- 
tra, facilius  phthisin  incurrunt  qui  juvenes 
sunt : nec  paululum  proderit  in  curatione 
hoc  discrimen  inter  hos  morbos  respicere. 

Ojb  longitudinem  et  contumaciam  parox- 
ysmi in  asthmate  inveterato  spiritus  quasi  in- 
terclusus est,  quam  ob  causam  demum  as- 
phyxiam aegro  minatur.  Inde  oriuntur  circui- 
tus sanguinis  irregularis  ac  impetuosus,  in- 
flammatio, suppuratio  denique  pulmonum. 

Quidam  dicunt,  an  recte  nescio,  quod 
asthma  vel  vehemente  in  paroxysmo  occidat, 

vel  in  phthisin  dilabatur.  Calculie  pulmoni- 
bus horum  asthmate  correptorum  pisi  parvuli 
magnitudine,  saepe  extussiti  sunt:  et  saepe 
etiam  superveniunt  omnia  symptomata  verae 
phthiseos. 

Quamvis  asthmati  sint  plerumque  ob- 
noxii fortes  robustioresque,  interdum  debiles 
hoc  malum  aggreditur,  interdum  solummodo 
est  symptoma  hypochondriasis. 

In  asthmaticis  adest  potius  difficultas  spi- 
randi quam  dyspnoea : sed  ex  dyspnoea  in- 
terdum, procedente  tempore,  verum  fit  asth- 
ma, nempe  respiratio  peragitur  cum  sono  et 
anhelatione  densa  ac  crebra.  Est  enim  tunc 
ita  difficilis  spiratio,,  ut  si  cursus  sulummodo 
fiat  citatior,  metuenda  sit  suffocatio  : deinde 
fortiter  edi  solet  sonus  ex  thorace,  scilicet  si- 
bilus tenui3,  sterto  rem  referens. 

Venient?  prorsus  asthmate  in  phthisin, 
non  amplius  redeunt  tussis,  spirandi  difficultas 
et  dolores  per  intervalla  : nunc  enim  omnia 
molesta  semper  adsunt  cum  motu  arteriarum 

concitato,  febre  hectica,  et  infaustis  similibus, 

» f 

Hic  non  attingam  curationem  asthmatis,  sed 
curationis  phthiseos  ratio  sic  erit  instituenda, 
ut  plethora,  irritatio,  debilitas,  dolores  ac  tus- 
sis, propriis  remediis  de  quibus  jam  locuti  su- 
mus, debellentur.  Laudamus  ut  sanguis,  si 
opus  sit,  evacuetur,  vel  ut  diaeta  nutriens,  si 
vires  tantum  deficiant,  adhibeatur.  Urgente 
febre,  si  serum  lactis  optime  paratum  haberi 
possit,  alternarim,  nunc  diaeta  nutriens,  nunc 
serum  adhibendum,  dummodo  opiata,  balnea, 
pectoralia,  &c.  ut  res  postulent,  praescriban- 
tur. 


DE  PHTHISI  EXANTHEMATICA , 
NECNON  EJUS  CURATIONE. 


Saepe  oritur  phthisis  ex  variolis,  rubeolis, 
ac  aliis  exanthematibus.  Nescio,  an  in  hoc 
loco,  recenseri  debet  phthisis  trachealis, 
quamvis  non  dubitandum  sit  quin  interdum 
in  ulcus  pulmonum  abeat.  Ex  eadem  causa 
■oritur  pariter  ac  phthisis.  Si  aeger  hac  affec- 

taone  correptus  sit,  et  proclivitatem  phthisi- 
cam habeat,  tabidus  cito  re  vera  fiet.  Vehe- 
mentia phthisis  trachealis  dignoscitur  a respi- 
ratione, quae,  prout  plus  minusve  opprimi- 
tur, morbum  majorem  vel  minorem  mani- 
festat. Non  subito  tamen  invadit,  et  pri- 
mum sentiunt  aegri  irritationem  in  trachea, 
non  valde  molestam;  tunc  sequuntur  rauce- 
do, tussis,  puris  expectoratio,  febris,  prae- 
gressis attamen  nausea,  capitis  dolore,  et  cor- 
poris lassitudine.  Invalescente  morbo,  pectus 
dolet,  anxietas  et  gravitas  circa  praecordia 
sentiuntur,  tussis  et  febris  magnopere  vigent, 
denique  omnia  illa  infausta  quae  adstare  so- 
lent in  ultimo  gradu  phthiseos  verae. 

Nunc  de  curatione.  Jam  si  ex  dicto 
fonte  verenda  sit  phthisis,  habitum  corporis 
quam  primum  emendare,  imprimis  per  alvum 
et  postea  per  cutem  necesse  est.  Id  porro  cito 
et  convenienter  fit,  ex  consilio  medici  sagacis, 
medicamentis  ex  antimonio  et  hydrargyro, 
balneis,  deinde  et  fonticulis,  ac  recta  vif  tus 
ratione.  Sit  diaeta,  sub  initio,  simplicissima 
ne  plethora  superveniat. 

Hic,  fonticuli  tanti  sunt,  ut  multi  his  unice 
conservati  sint  ab  adventu  phthiseos.  Prae- 
terea in  usu  frequenti  habere  convenit,  a con- 
siliis quorundam  medicorum,  Decocta  Sarsap. 
Comp.  Digitalem,  Acida  mineralia  et  vegeta- 
bilia : tamen  addenda  his  sunt  etiam  opiata 
et  localia. 

Ne  officio  meo  videar  defuisse,  quae- 
dam ad  aliam  curationem  mali  pertinentia 
perstringam.  Si  quidem  hi  aegri  facile  tabes- 
cunt, invadentibus  nullis  symptomatis  in- 
flammationis, capiant  diaetam  nutrientem,  lac 
asininum  simul  ac  emulctum  est ; utantur  om- 
nibus cibis  boni  succi,  tempore  quo  remedi2 
adhibentur,  ne  vires  penitus  amittantur.  In 
illis  quorum  corpora  macilenta  sunt,  multum 
proderit  hoc  regimen  ; evitetur  ut  maxime 
perniciosus,  aer  ventosus  et  frigidus:  dili- 
genter thorax  pannis  laneis  muniatur,  ne 
nimium  frigeat : sit  exercitium  diuturnum, 
sine  magna  tamen  corporis  agitatione  : sub 
ingressum  lecti  capiant  aegri  opiatum  ad  som- 
num dulciter  promovendum : laudo  deni- 
que pro  nausea  et  inappetentia,  ut  quotidie 

per  plurimos  dies  utantur  Infuso  Colomb.  vel 
Gentian.  Lut.  in  quo  adjicientur  acidi  Vit. 
Diluti  guttas  viginta  pro  dosi.  Quod  si  vero 
jam  adsint  plurima  symptomata  phthiseos, 
confugiendum  est  ad  omnia  illa,  de  quibus 
sermo  jam  habitus. 

DE  PHTHISI  SYMPTOMATICA. 


Fatendum  est,  nec  medicina  peritos  la- 
tet, pectus  interdum  morbis  gravissimis  infes- 
tari, phthiseos  haud  parum  indicia  referenti- 
bus, quamvis  re  vera,  corpus  infelici  hoc  morbo 
nequaquam  tentatum  fuerit.  Nec  dubitan- 
dum est  quin  ipsa  phthisis  saepe  jungatur  uni 
vel  alteri  ipsorum  morborum,  aegro  duobus 
malis  tunc  laborante,  diversa  porro  remedia 
postulantibus.  Lubens  concedo  vim  morbi, 
vires  medicamentorum  fere  nunc  semper 
superare,  et  in  his  exemplis  nullum  vix  aux- 
ilium ars  medica  suppeditat,  nempe  suppura- 
tio febris  hectica,  sudores  colliquativi,  mors 

' * “ ‘4V  J 

ipsa  jam  adstant. 

Attamen  prima  indicatio  in  hoc  luctuo- 
sissimo statu  in  accurato  discrimine  morbo- 
rum  constat,  et  hoc  solummodo  adimpletur, 
characteres  omnes  veTae  phthiseos,  necnon 
symptomata'  morbi  comitantis,  diligenter  per- 
pendendo : sed  huc  non  referri  solent  illae 
affectiones  quae  gignuntur  et  proveniunt  ex 
una  parte  (thorace  videlicet)  aliam  in  sui  con- 
sortium trahente. 

Hic  recensere  licet  scorbutum,  luem  Ve- 
neream, et  rheumatismum,  acutum  et  chro- 
nicum : alii  etiam  sunt  morbi,  quos  praete- 
reo, minus  frequentes  scilicet,  sed  sub  hoc 
capite,  locum  merito  indigitantes. 


DE  PHTHISI  SCORBUTICA,  NECNON 
EJUS  CURATIONE. 


Scorbutus  pectus  invadens  a phthisi  fa- 
cillime distingui  potest  indiciis  sequentibus, 
lwo,  Quia  semper  adsunt  plurima  indicia  hu- 
jus morbi,  quae,  eodem  tempore,  totum  corpus 

lentant : sed  interdum  gingivae  et  halitus,  sal- 
tem sub  initio  morbi,  solummodo  afficiuntur  : 
illae  tument  et  sanguinem  saepe  emittunt:  hic 
foetet  et  brevis  est.  2 do,  Si  forte  sanguis  de- 
tractus fuerit,  superficiei  ejus  cuticula  coria- 
cea non  innatat : saepe  dolent  et  rigent  su- 
rae, adsunt  debilitas,  cibi  fastidium,  languo- 
res et  animi  dejectiones,  et  profunde  rubra  est 
urina.  3 tio,  Magnum  discrimen  interest  hanc 
febrem  inter  et  febrem  hecticam,  nullis  in- 
termissionibus videlicet  interpositis.  4 io,  Pul- 
sus in  scorbuto  semper  debilis : in  phthisi  ce- 
ler et  contractus.  5to,  Saepe  adsunt  maculae 
et  ulcera  faetida  vel  in  corpore  vel  in  extre- 
mitatibus. 

Pauca  nunc  de  modo  medendi.  Reme- 
dia tonica  promptissimum  et  efficacissimum 
auxilium  suppeditant  ad  debellandam  plitlii- 
sin  hanc  symptomaticam.  Acida  vegetabilia 
et  mineralia,  necnon  alia  medicamenta,  an- 
tiscorbutica  dicta  : aer  siccus,  exercitia,  victus 
ratio,  sub  initio  ex  regno  vegetabili  electa  : 
denique  amara,  et  diaeta  nutriens  optime  pro- 


46 


DISSERTATIO  MEDICA 


derunt  ad  vires  reficiendas  et  corpus  ab  hujUs 
oneris  pondere  omnino  sublevandum.  Prae- 
ierea  autem  se  sistunt  aliae  indicationes, 
notatu  dignae,  de  .quibus  nunc  dicemus. 

Si  adsint  dolor  pectoris  et  dyspnoea,  quae 
saepe  solent  adstare,  epispastica  et  linimenta 
stimulantia  sterno  admovenda  sunt : si  urgeant 
tussis  et  anxietas,  et  si  aeger  noctes  insomnes 
ducat  valde  proderunt  opiata  : si,  in  decursu 
morbi,  expectoratio  humorum  viscidorum 
difficile  peragatur,  ad  remedia  expectorantia  ut 
Scillam  Maritimam,  Gum.  Ammon.  Ipecacu- 
anham,et  similia  confugere  debemus:  denique 
si  pulmones  propter  nimium  sanguinis  impe- 
tum laborant  et  doleant,  cucurbitulae  sine  fer- 
ro vel  cruentae  inter  scapulas  applicandae. 

Phthisis  vera,  aegro  scorbuto  laboranti, 
superveniens,  et  ad  ultimum  gradum  pro- 
vecta, per  longum  tempus,  ut  infeliciter 
solet,  vix  medicinae  auscultat,  “ Tunc 
porro  exhibeas  etiam  aegro  illa,  ut  longiore 
tempore  vivere  possit,  qui  non  admodum  a 
morbo  afflictus  sit  et  debilitatus.  Quin  nec 

hoc  exiguum  beneficium  est,  robur  aliquod 
aegro  accommodare,  ne  quid  deterius  expe- 
riatur.” 


PHTHISIS  SYPHILITICA,  NECNON 
EJUS  CURATipNE. 


Pauca  nunc  dicere  licet  de  phthisi  a 
lue  venerea  proveniente.  Ex  sententiis  cL 
Boerhavii  ac  Van  Swieten  virus  hujus  mor- 
bi pulmones  aggredi  potest : nec  desunt  alii 
eruditi  viri  qui  etiam  huic  opinioni  addicti 
sunt.  Attamen  in  memoria  tenere  debe- 
mus medicos  esse,  haud  parum  arte  peritos 
qui  asserunt  pulmones  a lue  venerea  nun- 
quam affligi- 

Nemo  tamen  negabit  hanc  luem  inter- 
dum sanare,  vigente  adhuc  phthisi  pulmonum, 
ex  quo  concludere  possumus  hunc  morbum  vel 
aliam  causam  agnoscere,  vel  jamdudum in  sup- 
purationem provectum  esse,  in  quo  casu  diffi- 

cillimum  est  sententias  dilucidare,  et  de  mor- 
bi natura  recte  judicare. 

Nolo  equidem  de  controversia  medi- 
corum loqui,  sed  facere  non  possum  quin  hic 
dicam  ex  mea  experientia,  ut  quamvis  lues 
venerea  non  specialiter  pulmones  invadere 
possit,  a me  visa  fuisse  omnia  illa  infausta 
symptomata  quae  phthisin  comitantur  tem- 
pore quo  maculae,  colore  cuprum  referentes, 
per  faciem  et  corpus  sparsae  fuerunt,  et  dolo- 
res syphilitici  aegrum  cruciaverunt, 

Quomodo,  rogabo,  se  gereret  medicus, 
si  vocatus  esset  ad  aegrum  jam  syphili  et 
phithisi  vexatum  ? An  abstineret  Hydrargyri 
usu  quia  vires  sunt  debiles,  quia  tussis  et  ex- 
pectoratio  Vigent?  Respondeo,  Nullum  nunc 
vix  perfugium  jn  medicina  restare,  et  metho- 
dum palliativam,  quum  omnia  ante  praescripta 
vel  parum,  vel  nil  profecerint,  solummodo 
infeliciter  elegi  posse. 

t 

Sin  autem  phthisis  non  adhuc  ad  hunc 
gradum  pervenerit,  curatio  incipienda  est 

unctione  mercuriali  caute  adhibita  : verum 

x 

enimvero  cavendum  est  ne  nimis  vires  mi- 
nuamus : semper  perpendenda  sunt  habitus 
aegri,  sexus,  aetas,  et  temperamentum  : docet 
experientia»,  in  aegro  infirmo,  caute  nos  uti  de- 
bere huic  remedio  herculeo : interim  non 
desperandum  est,  quoniam,  si  rite  adhibeatur 
Hydrargyrus,  ad  promovendam  curationem 
maxime  proderit  hoc  remedium. 

Nisi  conteretur  syphilis,  quae  spes  est 
coercendi  phthisin?  Hic  morbus  fortasse  pau- 
lulum ingravescet  ab  irritatione  Hydrargyri, 
sed  melius  profecto  erit  haec  incommoda  ne- 
gligere,  quam  sanationem  protrahere,  nempe 
virus  syphiliticus,  vel  sympathice,  vel  speci- 
aliter irritationem  constantem  in  pulmonibus 
inducat.  Sed  peritiores  judicent,  an  recte  o- 
pinor,  de  adhibitione  Hydrargyri.  Operae 
pretium  nunc  est  paucis  designare  adjuvantia. 
Si  tussis  viget,  imponendum  est  pectori  epis- 
pasticum,  nec  minus  si  inquietus  sit  aeger,  pro- 
derunt opiata : diaeta  nutriens  etiam  adhibenda 
ut  facilius  vires  sustineantur.  Necnon  ex  usu 
sunt  enemata  ad  alvum,  si  opus  sit,  leviter  sol- 

vendam : nunc  balnea  tepida,  nunc  pecto- 
ralia. 


DE  PHTHISI  RHEUMATICA,  NECNON 
EJUS  CURATIONE. 


Morbi,  articulos  majores,  infestantes, 
saepe  viscera  aggrediuntur,  et  prae  caeteris 
pulmones.  Interdum  subito  occidunt,  nunc 
in  asthma,  nunc  in  phthisin  abeunt.  Nullum 
temperamentum,  omnino  ab  eorum  impetu, 
fortasse  liberum,  quamvis  vix  dubitare  liceat 
quin  debiles,  quorum  organa  delicatiora  et  te- 
neriora sunt,  saepissime  salutentur  hac  metas- 
tasi perniciosa. 

Clare  patet  methodus  medendi  in  hac 
nova- allectione.  Si  incipiat  a signis  pyrexiae, 
dolore  acuto  sterni,  dyspnoea  et  symptoma- 
tis illis  pneumoniam  referentibus,  secanda 
est  vena  quam  primum,  et  si  opus  sit,  id  re- 
petendum. Vigente  febre  cum  pulsu  tenso, 
vibrante,  et  plethora  vasorum  pulmonum  sa- 

tis  evidente,  optimum  auxilium  nobis  sup- 
peditat venae  sectio.  Quo  citius,  uti  haud 
absque  ratione  divinare  licet,  ineunte  novo 
morbo,  vel  potius  nova  affectione,  missus 
fuerit  sanguis  eo  major  erit  spes  curatio- 
nem acceleratum  iri.  Si  ad  usum  cucurbitu- 
larum cruentarum  veniamus,  et  si  sudorifica 
post  alias  pugnas  cruentas  adhibeantur, facilius 
promovebitur  functio  cutis.  In  hoc  morbo  indi- 
catio secunda  diaphoresin  excitando  adimpla- 
ftir,  nempe  prorumpente  sudore,  calor  auctus 
aufertur,  et  spasmi  solvuntur.  Huic  inserviunt 
usui  acetis  ammoniae,  pulv.  ipecacuanhae  et 
opii,  infus.  flor,  sambuci,  arctii  lappae,  dilu- 
entia, pediluvia,  5cc.  Sub  initio  morbi,  quam- 
vis fortasse  dentur  exceptiones,  regimen  anti- 
phlogisticum  et  medicamenta  quae  sudores 
eliciunt  aptissime  conveniunt : caetcrum  in 
decursu  ejus,  quum  dolores  rheumatici  dispa- 
ruerint, quum  respiratio  difficilis  et  tussis 
quieverint,  denique  cum  febris  evanuerit, 
tunc  tuto  et  haud  exiguo  commodo  diaeta 
nutriens,  et  medicamenta  amara  adhiberi  pos- 
sunt. Vix  necesse  est,  ut  dicam  remediis 
Ionicis  non  solummodo  fidendum  esse : sed 

balnea  tepida,  opiata,  frictiones  etiam  meruo 
hic  recensenda  ad  debellandas  inquietudines  e 
diversis  causis  provenientes. 

Si  podagra  sedem  suam  habeat  in  hoc 
prgano  confugere  debemus,  ut  docet  CL  Cul- 
len,  ad  narcotica,  epispastica,  et  antispasmo- 
dica. 

■r  * f.  r - 

PHTHISIS  SPURIA. 

r 

Hic  recensenda  sunt  illa  mala  in  quibus 
sputa  flava,  tussis,  et  dolor  pectoris  manifeste 
existunt.  Haec  symptomata  quum  apparq- 
ant,  praesertim  si  adsit  diathesis  antea  dicta, 
nullum  relinquunt  locum  dubitandi  quibus- 
dam, quin  vere  in  eo  ipso  consistat  ipse,  de  quo 
loquimur,  molestissimus  omnium  morbus. 

i<’  |9  C I >S*  {!(!•'  ■ . ■ > 

Non,  inquam,  oportet  nos  contemnere  et 
pro  nihilo  habere,  hanc  conditionem  corporis, 
sed,  ni  fallor,  in  ea  jam  insunt  solummodo  dis- 
positiones graves  ad  phthisin,  vel  potius  adest 
nil  nisi  irritatio  sympathetica  pulmonum,  e$ 

quanta  differentia  inter  utramque  intercedat 
nemo  nescit. 

Nonnulla  in  hoc  exempla  incuriae  ac 
erroris  medicorum,  in  opere  “ de  causis  et  se- 
dibus morborum”  Morgagni,  et  his  tempori- 
bus profecto,  nullus  negare  audebit,  quin  de 
diagnosi  hujus  morbi  spurii,  saepe  in  errorem 
inducantur  medici. 

Nonne  pulmones  suppuratione  detenti, 
cadaverum  inspectione,  detecti  sunt,  quam- 
vis apud  aegros  non  clare  apparuissent  signa 
phthiseos  in  ultimum  gradum  provectae  ? 
Nonne  pulmones  saepe  sani  et  integri  reperti 
fuerunt,  quamvis  symptomata  multa  phthiseos 
supervenissent  ? 

Morbi,  quibuscum  phthisis  pulmonum 
confundi  potest,  sunt  abscessus  hepatis  et 
splenis.  In  his  adsunt  febris  hectica,  dolores 
sterni,  expectoratio  flava,  quasi  purulenta, 
sudores,  et  difficilis  respiratio : tamen  fatendum 
est,  licet  hi  morbi  fere  eadem  symptomata  in- 
ducant ac  phthisis  essentialis  de  qua  in  nos- 

tro  specimine  sermo  habetur,  plerumque  a 
sagaci  medico,  dignosci  posse. 

Postremo,  sub  hoc  capite,  recenseri  de- 
bent Phthisis  de  qua  loquuntur  quidam  auc- 
tores ex  prava  colluvie  in  ventriculo  oriens. 
Phthisis  Hypochondriaca,  &-c. ; sed  de  hisce 
omnibus  dicere  nunc  non  licet : namque  nec 
morbi  sunt  de  quibus  agimus,  nec  de  his  me 
loqui  sinunt  aut  scopus,  aut  limites  hujus 
tentaminis. 

' , - : 

PINIS. 


